คลังออกมาตรการล้างงบค้างท่อ
คลังคลอดมาตรการเร่งเบิกจ่ายงบ&nbsp;ขยายเวลาเบิกจ่ายเงินงบประมาณ&nbsp;นายพฤฒิชัย ดำรงรัตน์ รมช.คลัง กล่าวว่า&nbsp; คลังมีมาตรการเร่งรัดเบิกจ่าย โดยได้ออกมาตรการสำหรับการกันเงินไว้เหลื่อมปีและการขยายเวลาการเบิกจ่าย ซึ่งตั้งแต่ปี 2545 &#8211; 2552 มีเงินงบประมาณที่กันไว้เบิกเหลื่อมปีหรือขอขยายเวลาการใช้จ่ายมีสูงถึง 1.46 แสนล้านบาท โดยหน่วยงานที่มีการขอกันเงินและขยายเวลาการใช้จ่ายสูงสุด 3 หน่วยงานคือ กระทรวงกลาโหม 5.52 หมื่นล้านบาทกระทรวงมหาดไทย 4.77 หมื่นล้านบาท และ กระทรวงศึกษาธิการ 1.36 หมื่นล้านบาท&nbsp;สำหรับสาระของมาตรการการกันเงิน มีดังนี้ 1. การขยายเวลาเบิกจ่ายเงินงบประมาณกรณีมีหนี้ผูกพัน ที่ได้รับอนุมัติให้กันเงินไว้เบิกเหลื่อมปี และขยายเวลาเบิกจ่ายเงินได้จนสิ้นเดือนมีนาคม 2553 และมีวงเงินแต่ละรายการตั้งแต่ 5 หมื่นบาทขึ้นไป จะอนุมัติให้ขยายเวลาเบิกจ่ายเงินต่อไปจนถึงสิ้นเดือนกันยายน 2553 ทุกรายการ ส่วนเงินงบประมาณรายการที่ได้ก่อหนี้ผูกพันไว้แล้ว แต่มีวงเงินคงเหลือในระบบ GFMIS แต่ละรายการต่ำกว่า 5 หมื่นบาท หากยังไม่สามารถเบิกจ่ายเงินให้เสร็จสิ้นได้ทันภายในเดือนมีนาคม 2553 ให้เงินงบประมาณนั้นพับไป หากมีความ
30 มี.ค. 2553

คลังคลอดมาตรการเร่งเบิกจ่ายงบ ขยายเวลาเบิกจ่ายเงินงบประมาณ นายพฤฒิชัย ดำรงรัตน์ รมช.คลัง กล่าวว่า  คลังมีมาตรการเร่งรัดเบิกจ่าย โดยได้ออกมาตรการสำหรับการกันเงินไว้เหลื่อมปีและการขยายเวลาการเบิกจ่าย ซึ่งตั้งแต่ปี 2545 – 2552 มีเงินงบประมาณที่กันไว้เบิกเหลื่อมปีหรือขอขยายเวลาการใช้จ่ายมีสูงถึง 1.46 แสนล้านบาท โดยหน่วยงานที่มีการขอกันเงินและขยายเวลาการใช้จ่ายสูงสุด 3 หน่วยงานคือ กระทรวงกลาโหม 5.52 หมื่นล้านบาทกระทรวงมหาดไทย 4.77 หมื่นล้านบาท และ กระทรวงศึกษาธิการ 1.36 หมื่นล้านบาท สำหรับสาระของมาตรการการกันเงิน มีดังนี้ 1. การขยายเวลาเบิกจ่ายเงินงบประมาณกรณีมีหนี้ผูกพัน ที่ได้รับอนุมัติให้กันเงินไว้เบิกเหลื่อมปี และขยายเวลาเบิกจ่ายเงินได้จนสิ้นเดือนมีนาคม 2553 และมีวงเงินแต่ละรายการตั้งแต่ 5 หมื่นบาทขึ้นไป จะอนุมัติให้ขยายเวลาเบิกจ่ายเงินต่อไปจนถึงสิ้นเดือนกันยายน 2553 ทุกรายการ ส่วนเงินงบประมาณรายการที่ได้ก่อหนี้ผูกพันไว้แล้ว แต่มีวงเงินคงเหลือในระบบ GFMIS แต่ละรายการต่ำกว่า 5 หมื่นบาท หากยังไม่สามารถเบิกจ่ายเงินให้เสร็จสิ้นได้ทันภายในเดือนมีนาคม 2553 ให้เงินงบประมาณนั้นพับไป หากมีความจำเป็นต้องเบิกจ่ายภายหลังเวลาดังกล่าวให้ดำเนินการเบิกเป็นค่าใช้จ่ายค้างเบิกข้ามปีในระบบบริหารการเงินการคลังภาครัฐด้วยระบบอิเล็กทรอนิกส์ 
2. การขยายเวลาเบิกจ่ายเงินงบประมาณกรณีไม่มีหนี้ผูกพัน อนุมัติเฉพาะเงินงบประมาณปี พ.ศ.2522 เท่านั้น ส่วนเงินงบประมาณปีก่อนที่ยังไม่สามารถก่อหนี้ผูกพันได้ทันภายในเดือนมีนาคม 2553จะไม่อนุมัติให้ขยายเวลาการเบิกจ่ายเงินต่อไปอีก ดังนั้น จึงขอให้ส่วนราชการ รัฐวิสาหกิจและหน่วยงานเข้าของงบประมาณรีบดำเนินการก่อหนี้ผูกพันและเบิกจ่ายเงินให้เสร็จภายในเดือนมีนาคม 2553 หากไม่สามารถดำเนินการเบิกจ่ายเงินให้เสร็จสิ้นได้ทันภายในช่วงเวลาดังกล่าว ให้รีบดำเนินการปรับแผนการใช้จ่ายเงินงบประมาณ หรือ โอนเปลี่ยนแปลงรายการเพื่อนำเงินงบประมาณไปดำเนินโครงการหรือรายการที่สามารถเบิกจ่ายเงินให้เสร็จสิ้นได้ทันภายในเดือนมีนาคม 2553 
รมช.คลัง กล่าวว่า มาตรการนี้จะช่วยในการเร่งรัดเบิกจ่ายงบประมาณ ซึ่งหากหน่วยงานต่าง ๆ ไม่รีบเบิกจ่ายงบประมาณภายในเวลาที่กำหนด ก็อาจถูกยกเลิกโครงการ หรือการใช้งบประมาณ  โดยมาตรการดังกล่าวมีผลบังคับใช้แล้ว